text: Borgmester kræver større vej
  09 september 2015 kl. 15.06
  Borgmesteren i Varde, Erik Buhl, har onsdag været en tur forbi Christiansborg, for at overbevise politikerne om, at vejen A11 mellem Korskro og Varde skal udvides.
  Vejen mellem Korskro og Varde har det med at sande til. Og det er noget knas mener Vardes borgmester Erik Buhl.
  Onsdag tog han turen til Christiansborg for at snakke med en række ordførere for transportområdet og trafikministeren. A11 er en statslig vej, og derfor må folketingspolitikerne ind over, før der kan ske mere i sagen.
  I første omgang ønsker Erik Buhl at få gennemført en undersøgelse af trafikken på A11 - en undersøgelse han mener, vil støtte kommunens sag.
  - Det her er ikke kun en Varde-problemstilling, men også en problemstilling for turister og erhvervsliv længere mod nord, siger Erik Buhl til TV SYD.
  Her kan du høre Erik Buhl forklare, hvorfor der er brug for en udvidelse af A11. (Varighed: 00:26 min.)
  